stanford-oval/wikipedia huggingface dataset:
เมตฟอร์มิน
ผลข้างเคียงไม่พึงประสงค์

การใช้ยาเมตฟอร์มินอาจส่งผลข้างเคียง เช่น ใจสั่น คลื่นไส้ อาเจียน ท้องเสีย น้ำหนักตัวลด หนาวสั่น  ผื่นคัน ภาวะขาดวิตามินบี12 ปวดศีรษะ ท้องอืด อาหารไม่ย่อย ทำให้เกิดภาวะน้ำตาลในเลือดต่ำ หรือหากกินร่วมกับแอลกอฮอล์ อาจทำให้เกิดภาวะกรดแลกติกในกระแสเลือด
เมนทอล

Chemical compound
เมนทอล (อังกฤษ: menthol) เป็นสารประกอบอินทรีย์ที่มีสูตรเคมีคือ C10H20O มีลักษณะเป็นของแข็งผลึกสีขาวหรือไม่มีสี สามารถสังเคราะห์ได้ ในธรรมชาติพบในมินต์, มินต์ป่า, เปปเปอร์มินต์ในรูป (−)-menthol เมนทอลมีคุณสมบัติในการกระตุ้นตัวรับความรู้สึกเย็น TRPM8 ใช้เป็นยาบรรเทาปวดและยาชาเฉพาะที่
แหล่งข้อมูลอื่น

"Menthol". Drug Information Portal. U.S. National Library of Medicine.
Ryoji Noyori Nobel lecture (2001)
A review of menthol from the Science Creative Quarterly
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ
เมทาไบไจเรตรอมบิโคซิโดเดคาฮีดรอน

เมทาไบไจเรตรอมบิโคซิโดเดคาฮีดรอน
เมทาไบไจเรตรอมบิโคซิโดเดคาฮีดรอน (อังกฤษ: metabigyrate rhombicosidodecahedron) เป็นทรงหลายหน้า (polyhedron) ที่เกิดจากการนำรอมบิโคซิโดเดคาฮีดรอน (rhombicosidodecahedron) มาหมุนส่วนที่เป็นคิวโพลาห้าเหลี่ยม (pentagonal cupola: J5) สองส่วนที่ไม่อยู่ติดกันหรืออยู่ตรงข้ามกันไป 36 องศา (ส่วนหน้าสุดและซ้ายล่างในรูป) รูปทรงนี้มีหน้ารูปสามเหลี่ยมด้านเท่า 20 หน้า หน้ารูปสี่เหลี่ยมจัตุรัส 30 หน้า และหน้ารูปห้าเหลี่ยมปรกติ 12 หน้า รวม 62 หน้า มี 60 จุดยอด 120 ขอบ และเป็นทรงตันจอห์นสันหมายเลข 74 (Johnson solid: J74)
ดูเพิ่ม

ลำดับทรงตันจอห์นสัน
พาราไบไจเรตรอมบิโคซิโดเดคาฮีดรอน (parabigyrate rhombicosidodecahedron: J73)
ไทรไจเรตรอมบิโคซิโดเดคาฮีดรอน (trigyrate rhombicosidodecahedron: J75)
แหล่งข้อมูลอื่น

เอริก ดับเบิลยู. ไวส์สไตน์, "Metabigyrate rhombicosidodecahedron" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
มูเดิล

| --- | --- |

ภาพจับหน้าจอของบทเรียนมูเดิลในไฟร์ฟอกซ์
ผู้ออกแบบ: Martin Dougiamas
นักพัฒนา: Martin Dougiamas Moodle HQ Moodle Community

รุ่นเสถียร: 4.5     / 7 ตุลาคม 2024
 
ที่เก็บข้อมูล:  git.in.moodle.com/moodle/moodle.git  
ภาษาที่เขียน: PHP
ระบบปฏิบัติการ: Cross-platform
ประเภท: Course management system
สัญญาอนุญาต: GPLv3+
เว็บไซต์: moodle.org
มูเดิล (อังกฤษ: Moodle ย่อมาจาก Modular Object-Oriented Dynamic Learning Environment) เป็นซอฟต์แวร์เสรีเพื่อจัดการสภาพแวดล้อมการศึกษาผ่านสื่ออิเล็กทรอนิกส์ (อาจเรียกว่า Learning Management System หรือ Virtual Learning Environment; VLE) ในเดือนตุลาคม พ.ศ. 2555 มีฐานผู้ใช้ประกอบไปด้วย 70,793 เว็บไซต์ที่ลงทะเบียนและตรวจสอบแล้ว ซึ่งให้บริการแก่ผู้ใช้ 63,204,814 รายในกว่า 6.7 ล้านวิชาและผู้สอนกว่า 1.2 ล้านคน
มูเดิลเดิมทีได้พัฒนาโดย Martin Dougiamas มีจุดประสงค์เพื่อช่วยคุณครูหรือผู้ที่ทำงานด้านการศึกษาให้สามารถสร้างบทเรียนออนไลน์ได้ ความสามารถของมูเดิลเน้นไปที่การมีปฏิสัมพันธ์ระหว่างผู้เรียนกับเนื้อหาและการร่วมกันพัฒนาเนื้อหาบทเรียน รุ่นแรกของมูเดิลได้เปิดตัวในวันที่ 20 สิงหาคม พ.ศ. 2545 และปัจจุบันก็ยังคงพัฒนาเรื่อยมา
ชื่อมูเดิลได้กลายมาเป็นชื่อของโครงการและบริษัทมากมายที่เกี่ยวข้องกับซอฟต์แวร์มูเดิล
ซอฟต์แวร์มูเดิล
Moodle Pty Ltd (หรืออาจเรียกว่า Moodle Headquarters หรือ the Moodle Trust) เป็นบริษัทในเมืองเพิร์ท ประเทศออสเตรเลีย มีส่วนร่วมในการพัฒนาซอฟต์แวร์หลักของมูเดิล
ชุมชนมูเดิล เป็นเครือข่ายเปิดของผู้ใช้งานมูเดิล มีผู้ใช้ลงทะเบียนกว่าหนึ่งล้านคน ผู้ใช้แต่ละคนอาจแบ่งปันโค้ด แนวคิด หรือข้อมูลต่าง ๆ ภายในชุมชน นอกจากนี้ชุมชนยังมีนักพัฒนาซอฟต์แวร์จำนวนมากที่ไม่ได้ร่วมพัฒนาซอฟต์แวร์หลักของมูเดิลโดยตรง แต่ช่วยในการสร้างโมดูลเสริมความสามารถต่าง ๆ
Moodle Partner network เป็นกลุ่มที่ช่วยสนับสนุนเงินบริจาคให้แก่ Moodle Pty Ltd
ปูมหลัง > ต้นกำเนิด

Martin Dougiamas ผู้สำเร็จการศึกษาทั้งทางการศึกษาและวิทยาการคอมพิวเตอร์ได้เขียนเวอร์ชันแรกของ Moodle และทำวิทยานิพนธ์ปริญญาเอกเพื่อศึกษาการใช้ซอฟต์แวร์เสรีเพื่อสนับสนุนการเรียนการสอนผ่านอินเทอร์เน็ต โดยมุ่งไปในแนวทาง "social constructionist"
ปูมหลัง > ต้นกำเนิดของชื่อ

ตัวย่อ Moodle หมายถึง Modular Object-Oriented Dynamic Learning Environment (ในปีแรก ๆ "M" หมายถึง "Martin's" ซึ่งก็คือชื่อผู้พัฒนาโปรแกรม) นอกจากจะเป็นตัวย่อแล้ว ชื่อนี้ยังถูกใช้เพราะความหมายตามพจนานุกรม และเพราะมีชื่อโดเมนว่างอยู่ในจดทะเบียนได้ในขณะนั้น
"Moodle" เป็นเครื่องหมายการค้าในหลายประเทศจดทะเบียนโดย Martin Dougiamas มีเพียง Moodle Partner เท่านั้นที่สามารถใช้เครื่องหมายการค้านี้ได้อย่างถูกกฎหมายในกิจกรรมที่เกี่ยวข้องกับมูเดิล
สถิติและส่วนแบ่งการตลาด

ณ วันที่ 31 สิงหาคม พ.ศ. 2554
มีไซต์ที่ลงทะเบียน 55,110 แห่งให้บริการแก่ผู้ใช้ 44,966,541 รายใน 4,763,446 วิชาใน 214 ประเทศ และมีมากกว่า 75 ภาษา
ไซต์ที่มีผู้ใช้มากที่สุดคือ moodle.org มี 66 วิชาและผู้ใช้ 1,090,234 ราย หลังจากการลงทุนราว 5 ล้านปอนด์ใน พ.ศ. 2548 Open University ในสหราชอาณาจักร เป็นผู้ใช้มูเดิลที่ใหญ่เป็นอันดับสองเมื่อนับจากจำนวนผู้ใช้ โดยมีผู้ใช้ 714,310 รายใน 6,093 วิชา รายชื่อไซต์สิบอันดับแรกโดยจำนวนวิชาและโดยจำนวนผู้ใช้แสดงอยู่ ณ เว็บไซต์ moodle.org
การพัฒนา > รุ่นที่เผยแพร่

| รุ่น | เผยแพร่ | หมายเหตุประจำรุ่น | เวอร์ชันล่าสุด | วันที่ | การสนับสนุน |
| --- | --- | --- | --- | --- | --- |
| Moodle 2.4 | ธันวาคม พ.ศ. 2555 |  | Moodle 2.4.1 | มกราคม พ.ศ. 2556 | ยังเปิดใช้งานอยู่ |
| Moodle 2.3 | มิถุนายน พ.ศ. 2555 |  | Moodle 2.3.4 | มกราคม พ.ศ. 2556 | ยังเปิดใช้งานอยู่ |
| Moodle 2.2 | ธันวาคม พ.ศ. 2554 |  | Moodle 2.2.7 | มกราคม พ.ศ. 2556 | ยังเปิดใช้งานอยู่ |
| Moodle 2.1 | มิถุนายน พ.ศ. 2554 |  | Moodle 2.1.10 | มกราคม พ.ศ. 2556 | สิ้นสุด |
| Moodle 2.0 | พฤศจิกายน พ.ศ. 2553 |  | Moodle 2.0.10 | กรกฎาคม พ.ศ. 2555 | สิ้นสุด |
| Moodle 1.9 | มีนาคม พ.ศ. 2551 |  | Moodle 1.9.19 | กรกฎาคม พ.ศ. 2555 | สิ้นสุด |
| Moodle 1.8 | มีนาคม พ.ศ. 2550 |  | Moodle 1.8.14 | ธันวาคม พ.ศ. 2553 | สิ้นสุด |
| Moodle 1.7 | พฤศจิกายน พ.ศ. 2549 |  | Moodle 1.7.7 | มกราคม พ.ศ. 2552 | สิ้นสุด |
| Moodle 1.6 | มิถุนายน พ.ศ. 2549 |  | Moodle 1.6.9 | มกราคม พ.ศ. 2552 | สิ้นสุด |
| Moodle 1.5 | มิถุนายน พ.ศ. 2548 |  | Moodle 1.5.4 | พฤษภาคม พ.ศ. 2549 | สิ้นสุด |
| Moodle 1.4 | กรกฎาคม พ.ศ. 2547 |  | Moodle 1.4.5 | พฤษภาคม พ.ศ. 2548 | สิ้นสุด |
| Moodle 1.3 | พฤษภาคม พ.ศ. 2547 |  | Moodle 1.3.5 | กันยายน พ.ศ. 2547 | สิ้นสุด |
| Moodle 1.2 | มีนาคม พ.ศ. 2547 |  | Moodle 1.2.1 | มีนาคม พ.ศ. 2547 | สิ้นสุด |
| Moodle 1.1 | สิงหาคม พ.ศ. 2546 |  | Moodle 1.1.1 | กันยายน พ.ศ. 2546 | สิ้นสุด |
| Moodle 1.0 | สิงหาคม พ.ศ. 2545 |  | Moodle 1.0.9 | พฤษภาคม พ.ศ. 2546 | สิ้นสุด |
ประกาศนียบัตรรับรอง

ตั้งแต่ พ.ศ. 2549 มีประกาศนียบัตรอย่างเป็นทางการมอบให้กับผู้สอนที่ใช้มูเดิล เริ่มแรกเรียกประกาศนียบัตรนี้ว่า Moodle Teacher Certificate (MTC) และต่อมาในปี พ.ศ. 2551 ได้เปลี่ยนชื่อเป็น Moodle Course Creator Certificate (MCCC) ซึ่งประกาศนียบัตรนี้จะได้รับผ่าน Moodle Partners หรือ Central Certification Services เท่านั้น และขณะนี้กำลังมีการอภิปรายเกี่ยวกับการให้ใบรับรอง Moodle Administrators Certificate สำหรับผู้ดูแลมูเดิลอีกด้วย
การสัมมนามูเดิล

การสัมมนาที่จัดโดยชุมชนมูดเดิลเรียกกันว่า MoodleMoot ซึ่งได้จัดสัมมนามาหลายครั้งมาแล้วตามสถานที่ต่าง ๆ ทั่วโลก โดยมากเจ้าภาพสถานที่จะเป็นมหาวิทยาลัยหรือสถาบันต่าง ๆ การสัมมนาทั้งหลายนี้สนับสนุนโดย Moodle Partner
กำหนดการสัมมนาทั้งหลายจะประกาศโดย Moodle Conference Center
แหล่งข้อมูลอื่น > มูเดิล

เว็บไซต์ทางการ
Moodle chapter in The Architecture of Open Source Applications
แหล่งข้อมูลอื่น > อื่น ๆ

Moodle news
Free learning/teaching moodle community - MoodleSocial เก็บถาวร 2013-04-11 ที่ เวย์แบ็กแมชชีน
Moodle on WikEd เก็บถาวร 2010-07-13 ที่ เวย์แบ็กแมชชีน
Official teacher certification - the Moodle เก็บถาวร 2016-03-06 ที่ เวย์แบ็กแมชชีน
Free Course for teachers about Moodle - Spanish[ลิงก์เสีย]
Free course content available for download on MoodleShare เก็บถาวร 2013-03-07 ที่ เวย์แบ็กแมชชีน
เมทาโปรแกรมมิง

เมทาโปรแกรมมิง (อังกฤษ: metaprogramming) คือเทคนิคการเขียนโปรแกรมคอมพิวเตอร์ ซึ่งจะทำงานโดยเขียนหรือจัดการโปรแกรมอื่น (หรือโปรแกรมของตัวเอง) เสมือนข้อมูลของโปรแกรม หรือสร้างงานบางส่วนขณะแปลโปรแกรมแล้วเติมเต็มงานที่เหลือขณะโปรแกรมทำงาน ในหลายกรณี เมทาโปรแกรมมิงช่วยให้โปรแกรมเมอร์สามารถประหยัดเวลาในการเขียนรหัสต้นฉบับที่เหมือนๆ กันจำนวนมากแทนที่จะเขียนทั้งหมดเองด้วยมือ อาจเรียกได้ว่าเป็นการทำงานแบบ "โปรแกรมที่เขียนโปรแกรม"
ภาษาที่ใช้เขียน เมทาโปรแกรม (metaprogram) จะถูกเรียกว่าอภิภาษา (metalanguage) และภาษาที่ถูกโปรแกรมจัดการจะเรียกว่าภาษาจุดหมาย (object language) ความสามารถของภาษาที่เป็นอภิภาษาภายในภาษาเดียวกันได้ เรียกว่าสมบัติสะท้อนของภาษาโปรแกรม (reflection/reflexivity) ซึ่งสมบัติสะท้อนเป็นคุณลักษณะหนึ่งของภาษาที่จะนำไปสู่เมทาโปรแกรมมิงได้สะดวกยิ่งขึ้น
เมทาโปรแกรมมิงมักจะมีแนวทางการเขียนหนึ่งในสองทาง ทางแรกคือการเปิดเผยโครงสร้างภายในของเอนจินขณะทำงานไปเป็นรหัสต้นฉบับผ่านทางเอพีไอ ทางที่สองคือการจัดการนิพจน์สตริงที่รวมคำสั่งไปเป็นรหัสต้นฉบับแบบพลวัต
ตัวอย่าง

ตัวอย่างต่อไปนี้เป็นเมทาโปรแกรมที่เขียนขึ้นใน bash
#!/bin/bash
# metaprogram
echo '#!/bin/bash' >program
for ((I=1; I<=992; I++)) do
    echo "echo $I" >>program
done
chmod +x program
สคริปต์ (หรือโปรแกรม) ข้างต้นจะสร้างสคริปต์ขึ้นมาใหม่จำนวน 993 บรรทัด เก็บไว้ในแฟ้มชื่อ "program" ซึ่งจะทำงานเป็นการพิมพ์ค่า 1 ถึง 992 ออกมา นี่เป็นเพียงตัวอย่างหนึ่งของการใช้รหัสเพื่อเขียนรหัสจำนวนมาก ไม่ใช่แนวทางที่เหมาะสมที่สุดสำหรับการพิมพ์รายชื่อจำนวน ถึงอย่างไรก็ตาม โปรแกรมเมอร์สามารถเขียนและสั่งให้เมทาโปรแกรมทำงาน และจะได้รหัสต้นฉบับเป็นจำนวนหลายพันบรรทัดภายในไม่กี่นาที
ถ้าหากโปรแกรมสามารถถูกปรับแต่งในขณะทำงานได้ (เช่น ภาษาลิสป์ ภาษาไพทอน ภาษาสมอลล์ทอล์ก ภาษารูบี ภาษาพีเอชพี ภาษาเพิร์ล และจาวาสคริปต์) เทคนิคเมทาโปรแกรมมิงจะสามารถทำงานได้ทันทีโดยไม่ต้องสร้างรหัสต้นฉบับด้วยซ้ำไป แต่ก็ไม่ใช่ว่าทุกภาษาจะทำเช่นนี้ได้
ตัวอย่างหนึ่งของเครื่องมือเมทาโปรแกรมมิงที่เป็นที่รู้จักมากที่สุดก็คือคอมไพเลอร์ (compiler) ซึ่งช่วยให้โปรแกรมเมอร์เขียนโปรแกรมขนาดเล็กได้จากภาษาโปรแกรมระดับสูง เพื่อเขียนโปรแกรมภาษาเครื่องหรือภาษาแอสเซมบลีที่เทียบเท่ากัน คอมไพเลอร์จึงกลายเป็นเครื่องมือพื้นฐานสำหรับการเขียนโปรแกรม เนื่องจากการเขียนภาษาเครื่องลงไปโดยตรงนั้นไม่มีประสิทธิภาพเมื่อนำมาใช้งานจริง
อีกตัวอย่างหนึ่งของเครื่องมือเมทาโปรแกรมมิงก็คือ lex และ yacc ซึ่งเครื่องมือสองอย่างนี้ใช้สำหรับสร้างตัววิเคราะห์ศัพท์ (lexical analyzer) และตัวแจงส่วนของศัพท์ (lexical parser) สำหรับ yacc นั้นอาจเรียกได้ว่าเป็น "คอมไพเลอร์ของคอมไพเลอร์" คือเครื่องมือที่ใช้สำหรับสร้างเครื่องมือแปลภาษาระดับสูงให้เป็นภาษาเครื่อง
ดูเพิ่ม

การเขียนโปรแกรมอัตโนมัติ (automatic/generative programming)
การเขียนโปรแกรมเชิงภาษา (language-oriented programming)
รหัสดัดแปรตัวเอง (self-modifying code)
เมนเดลีเวียม

เมนเดลีเวียม (อังกฤษ: Mendelevium) เป็นธาตุ ในกลุ่มแอกทิไนด์ ที่มีเลขอะตอมเท่ากับ 101 ในตารางธาตุ และมีสัญลักษณ์ธาตุเป็น Md
ชื่อมีที่มาจากการตั้งเพื่อเป็นเกียรติแก่ ดมิตรี เมนเดลีฟ (Dmitri Mendeleev) นักเคมีชาวรัสเซีย ผู้ประดิษฐ์ตารางธาตุ
เป็นธาตุกัมมันตรังสี ธาตุบริสุทธิ์มีสถานะเป็นของแข็ง ที่ STP สีเงินวาว 
สังเคราะห์ได้ครั้งแรกโดยการยิงธาตุไอน์สไตเนียม ด้วยอนุภาคแอลฟา
เมลวูด

| --- | --- |
ภาพถ่ายหน้าสนามเมลวูด

พื้นผิว: หญ้า
เปิดใช้สนาม: ค.ศ. 1959
การใช้งาน
สโมสรฟุตบอลลิเวอร์พูล (ค.ศ. 1959–2020)
เมลวูด (อังกฤษ: Melwood) เป็นอดีตสนามฝึกซ้อมของ สโมสรฟุตบอลลิเวอร์พูล ที่ตั้งอยู่ในย่าน เวสต์ ดาร์บี ในเมืองลิเวอร์พูลโดยใช้เป็นสนามฝึกซ้อมของทีมชุดใหญ่และทีมสำรองขณะที่ทีมเยาวชนมีศูนย์ฝึกอยู่ที่ย่าน เคิร์กบี้ ซึ่งสนามซ้อมแห่งนี้ถูกสร้างขึ้นเมื่อ ค.ศ. 1959 ในสมัยที่ บิลล์ แชงคลี เป็นผู้จัดการทีม
เมย์ฟลาวเวอร์

| --- | --- |
เรือ เมย์ฟลาวเวอร์ ในทะเล
ประวัติ
อังกฤษ
ชื่อ: เมย์ฟลาวเวอร์
เจ้าของ: คริสโตเฟอร์ โจนส์ (¼ ของเรือ)
Maiden voyage: ก่อน ค.ศ. 1609
หยุดให้บริการ: ค.ศ. 1622–1624
ความเป็นไป: คาดว่าถูกแยกส่วนที่เมืองรอเดอร์ไฮธ์ ประมาณ ค.ศ. 1624
ลักษณะเฉพาะ
ชั้น::  เรือเฟลาต์สำหรับบรรทุกแบบดัตช์
ขนาด (ตัน)::  180 ตัน+
ความยาว::  ประมาณ 80–90 ฟุต (24–27.5 เมตร) บนดาดฟ้าเรือ, 100–110 ฟุต (30–33.5 เมตร) ทั้งหมด
ดาดฟ้า::  ประมาณ 4 ชั้น
ความจุ::  ไม่ทราบ แต่บรรทุกประมาณ 135 คนไปยังอาณานิคมพลีมัธ
เมย์ฟลาวเวอร์ (อังกฤษ: Mayflower) เป็นเรือสัญชาติอังกฤษที่ขนส่งผู้ตั้งถิ่นฐานที่ปัจจุบันรู้จักในนามพิลกริม จากอังกฤษไปยังโลกใหม่ในปี ค.ศ. 1620 หลังล่องในทะเลนาน 10 สัปดาห์ เรือ เมย์ฟลาวเวอร์ ที่บรรทุกผู้โดยสาร 102 คนและลูกเรือประมาณ 30 คนมาถึงอเมริกา โดยทอดสมอใกล้ปลายเคปค้อดในแมสซาชูเซตส์เมื่อวันที่ 21 พฤศจิกายน (วันที่แบบเก่า 11 พฤศจิกายน) ค.ศ. 1620
พิลกริมอยู่ร่วมสมัยกับพิวริตัน ซึ่งเป็นกลุ่มคริสตชนที่ต้องการปฏิรูปคริสตจักรแห่งอังกฤษ แต่พิลกริมเลือกจะแยกตัวจากคริสตจักรแห่งอังกฤษเนื่องจากมีมุมมองทางศาสนาเป็นของตนเอง และเชื่อว่าการปฏิรูปคริสตจักรแห่งอังกฤษนั้นไม่เพียงพอ ในปี ค.ศ. 1608 พิลกริมอพยพไปยังฮอลแลนด์ที่พวกเขาสามารถประกอบพิธีกรรมได้อย่างอิสระ ล่วงถึง ค.ศ. 1620 พิลกริมตั้งใจจะข้ามมหาสมุทรแอตแลนติกไปยังอเมริกาที่พวกเขาถือเป็น "แผ่นดินแห่งพระสัญญาใหม่" ซึ่งต่อมาพวกเขาได้ก่อตั้งอาณานิคมพลีมัธขึ้น
เดิมพิลกริมคาดหวังว่าพวกเขาจะไปถึงอเมริกาช่วงต้นเดือนตุลาคมด้วยเรือสองลำคือ สปีดเวล และ เมย์ฟลาวเวอร์ แต่ความล่าช้าและปัญหาต่าง ๆ ทำให้ เมย์ฟลาวเวอร์ เป็นเรือเพียงลำเดียวที่ใช้การได้ เมื่อมาถึงอเมริกาในเดือนพฤศจิกายน พิลกริมเผชิญกับฤดูหนาวที่รุนแรงจนเหลือประชากรเพียงครึ่งเดียวที่รอดชีวิต ปีต่อมาหลังได้รับความช่วยเหลือจากชาวพื้นเมือง พิลกริมฉลองการเก็บเกี่ยวของอาณานิคมเป็นครั้งแรก ซึ่งหลายศตวรรษต่อมาถูกประกาศเป็นวันขอบคุณพระเจ้าครั้งแรก
ระหว่างเดินทาง พิลกริมได้ร่วมกันเขียนและลงนามในข้อตกลงร่วมกันเมย์ฟลาวเวอร์ อันเป็นความตกลงในการก่อตั้งรัฐบาลพื้นฐาน โดยสมาชิกมีส่วนด้านความปลอดภัยและสวัสดิภาพของนิคมที่มีแผนจะจัดตั้งขึ้น เวลาต่อมาเรือ เมย์ฟลาวเวอร์ กลายเป็นสัญลักษณ์ทางวัฒนธรรมของประวัติศาสตร์สหรัฐ เนื่องจากเป็นหนึ่งในเรือลำแรก ๆ ที่นำพาชาวยุโรปมาตั้งอาณานิคมในอเมริกาและเป็นรากฐานสู่การก่อตั้งประเทศสหรัฐ แต่เดิมมีแผนเฉลิมฉลองครบรอบ 400 ปีของการขึ้นฝั่งในประเทศสหรัฐ สหราชอาณาจักร และเนเธอร์แลนด์ในปี ค.ศ. 2020 แต่ถูกระงับเนื่องจากการระบาดทั่วของโควิด-19 การไปรษณีย์สหรัฐออกจำหน่ายตราไปรษณียากรเมย์ฟลาวเวอร์แบบใหม่เพื่อเป็นที่ระลึกเมื่อวันที่ 17 กันยายน ค.ศ. 2020
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เมย์ฟลาวเวอร์
วิกิซอร์ซมีงานที่เกี่ยวข้องกับ เมย์ฟลาวเวอร์
เมทโธมิล

Chemical compound
เมทโธมิล (อังกฤษ: Methomyl) เป็นสารกำจัดแมลงชนิดคาร์บาเมท (carbamate) ที่มีไนโตรเจนเป็นองค์ประกอบที่สำคัญ ออกฤทธิ์กำจัดแมลงโดยยับยั้งการทำงานของเอนไซม์ cholinesterase
เมทโธมิลถูกใช้ในการกำจัด แมลง หนอนผีเสื้อ และ เพลี้ยอ่อน เมทโธมิลมีค่าความเป็นพิษ LD50 อยู่ที่ 17-24 (mg/kg)
การเก็บรักษา

ควรเก็บในที่เย็น แห้ง และมืด ในภาชนะที่ปิดสนิทโดยมีการปิดผนึกอย่างแน่นหนา
เก็บให้ห่างจากสารเคมีที่ไม่เข้ากัน แหล่งเชื้อเพลิง หรือวัสดุไวไฟหรือแหล่งที่อาจก่อให้เกิดประกายไฟ
แหล่งข้อมูลอื่น

ฐานความรู้เรื่องความปลอดภัยด้านสารเคมี
Methomyl PAN Pesticide Database
เมทีโอรา

เมทีโอรา (อังกฤษ: Meteora) เป็นสตูดิโออัลบั้มที่ 2 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 25 มีนาคม พ.ศ. 2546 โดยวอร์เนอร์บราเธอร์ส เรคคอร์ดส เป็นผลงานต่อจาก อัลบั้มรีแอนิเมชัน (Reanimation) ซึ่งเป็นอัลบั้มดัดแปลงมาจากเพลงในอัลบั้มไฮบริดทีโอรี โดยลิงคินพาร์กได้ออกซิงเกิลในอัลบั้มนี้เป็นเวลากว่า 1 ปี ได้แก่ "ซัมแวร์ไอบีลอง" (Somewhere I Belong), "เฟนต์" (Faint), "นัมบ์" (Numb), "ฟรอมดิอินไซด์" (From the Inside) และ "เบรกกิงเดอะแฮบิต" (Breaking the Habit) และซิงเกิลโปรโมต "ไลอิงฟรอมยู" (Lying From You)
ในปี พ.ศ. 2556 อัลบั้มเมทีโอราขายได้กว่า 20 ล้านแผ่นทั่วโลก นอกจากนี้ เมทีโอรายังติดอันดับที่ 36 ของท็อป 200 อัลบั้มแห่งทศวรรษ ของบิลบอร์ด เพลงในอัลบั้มนี้ส่วนหนึ่งได้นำไปรีมิกซ์ร่วมกับผลงานเพลงของเจย์-ซี ในอัลบั้มคอลลิชันคอร์ส (Collision Course)
รายชื่อเพลง

เพลงทั้งหมดแต่งและผลิตโดยลิงคินพาร์ก
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Foreword" | Linkin Park | 0:13 |
| 2. | "Don't Stay" | Linkin Park | 3:07 |
| 3. | "Somewhere I Belong" | Linkin Park | 3:33 |
| 4. | "Lying from You" | Linkin Park | 2:55 |
| 5. | "Hit the Floor" | Linkin Park | 2:44 |
| 6. | "Easier to Run" | Linkin Park | 3:24 |
| 7. | "Faint" | Linkin Park | 2:42 |
| 8. | "Figure.09" | Linkin Park | 3:17 |
| 9. | "Breaking the Habit" | Linkin Park | 3:16 |
| 10. | "From the Inside" | Linkin Park | 2:55 |
| 11. | "Nobody's Listening" | Linkin Park | 2:58 |
| 12. | "Session" | Linkin Park | 2:24 |
| 13. | "Numb" | Linkin Park | 3:07 |
| ความยาวทั้งหมด: | ความยาวทั้งหมด: | ความยาวทั้งหมด: | 36:43 |
แหล่งข้อมูลอื่น

| ด ค กลิงคินพาร์ก |
| --- | --- |
 ไมค์ ชิโนะดะ  แบรด เดลสัน  โจ ฮาห์น  เดฟ ฟาร์เรล  เอมิลี อาร์มสตรอง  โคลิน บริตเตน มาร์ก เวกฟิลด์  เชสเตอร์ เบนนิงตัน  ร็อบ บัวร์ดอน 
สตูดิโออัลบั้ม:  ไฮบริดทีโอรี  เมทีโอรา  มินิตส์ทูมิดไนต์  อะเทาซันด์ซันส์  ลิฟวิงทิงส์  เดอะฮันติงปาร์ตี  วันมอร์ไลต์  ฟรอมซีโร 
อัลบั้มรีมิกซ์:  รีแอนิเมชัน  รีชาจด์ 
อัลบั้มบันทึกการแสดงสด:  ไลฟ์อินเท็กซัส  ลิงคินพาร์กอันเดอร์กราวด์ 7.0  โรดทูเรโวลูชัน: ไลฟ์แอตมิลตันคีนส์ 
อัลบั้มเดโม:  ลิงคินพาร์กอันเดอร์กราวด์ 9: เดโมส์  ลิงคินพาร์กอันเดอร์กราวด์ X: เดโมส์  ลิงคินพาร์กอันเดอร์กราวด์ 11.0  ลิงคินพาร์กอันเดอร์กราวด์ 12.0  ลิงคินพาร์กอันเดอร์กราวด์ XIII  ลิงคินพาร์กอันเดอร์กราวด์ XIV 
อัลบั้มรวมเพลง:  ดาวน์โหลดทูโดเนตฟอร์เฮติ  อะดีเคดอันเดอร์กราวด์  ดาวน์โหลดทูโดเนตฟอร์เฮติ V2.0  ดาวน์โหลดทูโดเนต: สึนามิรีลีฟ 
อีพี:  ไฮบริดทีโอรี (อีพี)  ลิงคินพาร์กอันเดอร์กราวด์ 2.0  ลิงคินพาร์กอันเดอร์กราวด์ 3.0  ลิงคินพาร์กอันเดอร์กราวด์ 4.0  คอลลิชันคอร์ส  ลิงคินพาร์กอันเดอร์กราวด์ 5.0  ลิงคินพาร์กอันเดอร์กราวด์ 6.0  ซองส์ฟรอมดิอันเดอร์กราวด์  ลิงคินพาร์กอันเดอร์กราวด์ 8.0  อะไลต์แดตเนเวอร์คัมส์ (รีมิกซ์) 
บทความที่เกี่ยวข้อง:  วอร์เนอร์บราเธอร์สเรเคิดส์  แมชชีนชอปเรเคิดดิงส์  ดาวน์โหลดทูโดเนต  มิวสิกฟอร์รีลีฟ  8-บิตรีเบลเลียน!  เดดบายซันไรส์  ฟอร์ตไมเนอร์  สโตนเทมเพิลไพล็อตส์
เมทาโดน
แหล่งข้อมูลอื่น

National Alliance of Methadone Advocates (NAMA) website
DEA methadone page
Methadone Anonymous
| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
มีนเกิลส์ ก๊วนสาวซ่าส์วีนซะไม่มี

| มีนเกิลส์ ก๊วนสาวซ่าส์วีนซะไม่มี |
| --- | --- |
ภาพโปสเตอร์ภาพยนตร์
กำกับ: มาร์ก วอเตอร์ส
เขียนบท: ทีน่า เฟย์
สร้างจาก: Queen Bees and Wannabes เขียนโดย โรซาลินด์ ไวส์แมน
อำนวยการสร้าง: ลอร์น ไมเคิลส์
นักแสดงนำ: ลินด์ซีย์ โลเอิน ราเชล แม็กอดัมส์ ลาเซย์ ชาเบิร์ต อะแมนดา ไซเฟร็ด  ลิซซี แค็ปแลน
กำกับภาพ: เดเรน โอกะดะ
ตัดต่อ: เวนดี กรีน บริคมอนด์
ดนตรีประกอบ: รอล์ฟ เคนท์
บริษัทผู้สร้าง: * เอ็ม.จี.ฟิล์ม บรอดเวย์ วิดีโอ 
ผู้จัดจำหน่าย: พาราเมาต์พิกเจอส์
วันฉาย: 19 เมษายน 2547 (งาน Cinerama Dome)   30 เมษายน 2547 (อเมริกา)   8 กรกฎาคม 2547 (ไทย)
ความยาว: 97 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: $ 17  ล้าน
ทำเงิน: $ 130 ล้าน
มีนเกิร์ลส์ ก๊วนสาวซ่าส์วีนซะไม่มี (อังกฤษ: Mean Girls) หรือ มีนเกิลส์ เป็นภาพยนตร์แนววัยรุ่น และ ตลก ภาพยนตร์เรื่องนี้กำกับโดยมาร์ก วอเตอร์ส เขียนบทภาพยนตร์และแสดงร่วมโดย ทีน่า เฟย์ โดยเนื้อเรื่องภาพยนตร์เรื่องนี้สร้างขึ้นร่วมกับนวนิยายเรื่อง Queen Bees and Wannabes ซึ่งเขียนโดย โรซาลินด์ ไวส์แมน ซึ่งเป็นเรื่องราวเกี่ยวกับสังคมกลุ่มเด็กผู้หญิงที่กำลังศึกษาในระดับมัธยมศึกษาตอนปลายที่มีอิทธิพลและส่งผลกระทบต่อเด็กผู้หญิงที่เรียนในรุ่นราวคราวเดียวกัน ซึ่งทีน่า เฟย์ก็ได้นำประสบการณ์ของตนเองขณะเรียนอยู่ในระดับมัธยมศึกษามีเขียนใส่ลงในบทภาพยนตร์เรื่องนี้ด้วย
มีนเกิลส์ มีผู้อำนวยการสร้างคือลอร์น ไมเคิลส์ ซึ่งเขาและทีน่า เฟย์เคยร่วมงานกันมาก่อนในรายการ แซเทอร์เดย์ไนต์ไลฟ์ สถานที่ถ่ายทำของภาพยนตร์เรื่องนี้ถ่ายทำที่เมืองโทรอนโท, ประเทศแคนาดา และเมืองเอแวนสตัน, รัฐอิลลินอย ประเทศสหรัฐอเมริกา ซึ่งภาพยนตร์เรื่องนี้แสดงนำโดย ลินด์ซีย์ โลเอิน, ราเชล แม็กอดัมส์, ลาเซย์ ชาเบิร์ต, อะแมนดา ไซเฟร็ด และ ลิซซี แค็ปแลน โดยภาพยนตร์เรื่องนี้เป็นเรื่องที่สองของลินด์ซีย์ในการร่วมงานกับมาร์ก วอเตอร์ส
ภาพยนตร์เรื่องนี้เข้าฉายในประเทศสหรัฐอเมริกาเป็นครั้งแรกในวันที่ 30 เมษายน พ.ศ. 2547 โดยสามารถทำรายได้มากถึง 129 ล้านเหรียญสหรัฐฯ และเพิ่มขึ้นอย่างต่อเนื่องจากกระแสนิยม ซึ่งภาพยนตร์เรื่องนี้ได้นำเข้ามาฉายในประเทศไทยเป็นครั้งแรกในวันที่ 8 กรกฎาคม พ.ศ. 2547 และภาพยนตร์เรื่องนี้ได้มีการนำมาทำต่อเนื่องใหม่ในปีพ.ศ. 2554 โดยใช้ชื่อว่า มีนเกิลส์ 2 โดยออกอากาศครั้งแรกในวันที่ 23 มกราคม พ.ศ. 2554 ที่ช่องเอบีซี แฟมิลี แล้วก็ได้มีการมาทำเป็นละครบรอดเวย์ในปี พ.ศ. 2561
จนในปี พ.ศ. 2567 ก๊วนสาวซ่าส์ วีนซะไม่มี (ภาพยนตร์ปี ค.ศ. 2024) ภาพยนตร์ฉบับดัดแปลงจากละครบรอดเวย์ในปี พ.ศ.2561 ได้มีกำหนดฉาย 12 มกราคม ในอเมริกา และ 15 กุมภาพันธ์ ในประเทศไทย ภาพยนตร์ทำรายได้ทั่วโลกไปแล้วมากกว่า 80 ล้านเหรียญสหรัฐ
เรื่องย่อ

คาดี้ เฮรอน เด็กสาววัยรุ่นอายุ 16 ปีที่เคยเรียนแต่ในระบบการศึกษาโดยครอบครัวและเพิ่งได้มีโอกาสเข้ามาเรียนในโรงเรียนระดับมัธยมตอนปลายใน ประเทศสหรัฐอเมริกาเป็นครั้งแรก หลังจากที่พ่อแม่ของเธอซึ่งเป็นนักสัตววิทยานั้นได้ทำการสำรวจในทวีปแอฟริกา เสร็จสิ้นเป็นเวลา 12 ปี โดยวันแรกที่คาดี้ได้มีโอกาสเข้าไปเรียนนั้นเธอยังไม่สามารถเข้าหาเพื่อนในโรงเรียนได้มากนัก แต่อย่างนั้นเธอก็มีโอกาสได้รู้จักกับ เจนีส เลน และ เดเมียน ซึ่งในเวลาต่อมา เจนีส และ เดเมียน ได้เข้ามาทำความรู้จักกับคาดี้และให้คำแนะนำเกี่ยวกับกลุ่มเพื่อนต่างๆในโรงเรียนซี่งหนึ่งในนั้นคือ กลุ่มพลาสติกส์
ซึ่งเป็นกลุ่มนักเรียนหญิงที่มีอิทธิพลและโด่งดังมากที่สุดในโรงเรียน โดยกลุ่มนี้ประกอบไปด้วยเรจิน่า จอร์จซึ่งเป็นควีน บีหรือหัวหน้าของกลุ่ม, เกร็ตเชน วีเนอร์ส เด็กสาวผู้มีบุคลิกไม่น่าไว้วางใจแต่มีฐานะร่ำรวย และ คาเรน สมิธ เด็กสาวผู้มีรูปลักษณ์ภายนอกน่ารักแต่ไม่ฉลาด โดยกลุ่มพลาสติกส์ก็ได้สนใจในตัวคาดี้ขึ้นหลังจากที่พวกเขาพูดได้ไล่เจสันชายหนุ่มบ้ากามในชั้นเรียนคนหนึ่งที่พยายามจะมีสัมพันธ์กับคาดี้ ในขณะที่เธอกำลังเดินไปนั่งกินอาหารกลางวันในโรงอาหารของโรงเรียน โดยกลุ่มพลาสติกส์ก็ได้ทำข้อตกลงให้คาดี้สามารถที่จะมานั่งกินอาหารกลางวันกับพวกเขาได้ จากเหตุการณ์นี้ก็ทำให้เจนีส เห็นโอกาสที่จะได้แก้แค้น เรจิน่าผู้ที่เป็นอดีตเพื่อนสนิทของเธอและเคยทำไม่ดีกับเธอไว้ โดยการให้คาดี้เข้าไปตีสนิทกับพวกเขา
หลังจากนั้นไม่นานคาดี้ก็ได้ไปเจอสมุดเล่มหนึ่งที่ชื่อว่า เบิร์น บุ๊ก โดยสมุดเล่มนี้เป็นไดอารีเล่มเก่าของเรจิน่าที่รวบรวมเรื่องราวหรือข่าวลือที่ไม่ดีหรือน่าอับอายของเพื่อนผู้หญิงในชั้นเรียนรวมถึงคุณครูในโรงเรียนไว้ทั้งหมด จากเหตุการณ์นี้ทำให้เจนีสต้องจากที่จะให้คาดี้เอาสมุดเล่มนี้มาโดยการเข้าไปตีสนิทกับเรจิน่าเพื่อเปิดโปงเธอ ในช่วงแรกคาดี้ยังไม่สนใจกับแผนการของเจนีสมากเนื่องจากยังเชื่อว่าเรจิน่ายังมีนิสัยใจคอที่ดี จนกระทั่งคาดี้ได้ไปเจอและรู้สึกตกหลุมรักชายหนุ่มที่ชื่อว่า แอรอน เซมวลส์ ซึ่งเป็นคนรักเก่าของเรจิน่าขณะเรียนในวิชาคณิตศาสตร์ด้วยกัน โดยคาดี้ก็ได้เล่าเรื่องราวที่เธอรู้สึกกับแอรอนให้กับเกร็ตเชนและคาเรนฟัง และหลังจากนั้นเรจิน่าก็ได้โทรมาหาเธอที่บ้านโดยเรจิน่าก็ได้ให้สัญญากับคาดี้ว่าจะช่วยให้แอรอนมาสนใจกับเธอในงานปาร์ตี้วันฮาโลวีนที่บ้านของแอรอน แต่เมื่อถึงวันงานเรจิน่ากลับพูดเกี่ยวกับคาดี้ในแง่ไม่ดีเชิงใส่สีและจูบขอคืนดีกับแอรอน จากเหตุการณ์นี้ทำให้คาดี้รู้สึกเกลียดและอยากจะแก้แค้นเรจิน่า โดยเธอก็ได้ร่วมมือกับเจนีส และ เดเมียนในการที่จะแก้แค้นเรจิน่าและหลังจากนั้นเหตุการณ์ต่างๆก็เกิดขึ้น
นักแสดง

ลินด์ซีย์ โลเอิน รับบทเป็น คาดี้ เฮรอน เด็กสาวผู้เพิ่งมาเรียนในโรงเรียนเป็นครั้งแรก
ราเชล แม็กอดัมส์ รับบทเป็น เรจิน่า จอร์จ เด็กสาวผู้ร่ำรวยและโด่งดังที่สุดในโรงเรียนและเป็นหัวหน้ากลุ่มพลาสติกส์ซึ่งเคยเป็นเพื่อนสนิทกับเจนีส
ลาเซย์ ชาเบิร์ต รับบทเป็น เกร็ตเชน วีเนอร์ส สมาชิกกลุ่มพลาสติกส์และคนที่เรจิน่าไว้วางใจมากที่สุด
อะแมนดา ไซเฟร็ด รับบทเป็น คาเรน สมิธ สมาชิกกลุ่มพลาสติกส์
ลิซซี แค็ปแลน รับบทเป็น เจนีส เลน คู่อริของเรจิน่า เด็กสาวผู้หลงใหลในศิลปะที่เข้ามาตีสนิทกับคาดี้และพยายามจะแก้แค้นเรจิน่าซึ่งเธอเป็นเพื่อนสนิทของเดเมียน
ดาเนียล ฟราสซิส รับบทเป็น เดเมียน ลีห์ เกย์หนุ่มผู้หลงใหลในดนตรีซึ่งเป็นเพื่อนสนิทของเจนีสและคาดี้
โจนาธาน เบนเนตต์ รับบทเป็น แอรอน เซมวลส์ อดีตแฟนหนุ่มของเรจิน่าและผู้ที่คาดี้ตกหลุมรัก
ราจิฟ เซอเรนดรา รับบทเป็น เคลวิน จนาพัวร์ หัวหน้าทีมแข่งขันทางคณิตศาสตร์และผู้ที่ชอบเจนีส
ทีน่า เฟย์ รับบทเป็น คุณครูชารอน นอร์บูรี่ คุณครูสอนวิชาแคลคูลัส
ทิม มีโดว์ รับบทเป็น รอน ดูวอลล์ ผู้อำนวยการโรงเรียน
เอมี พเลอร์ รับบทเป็น จูน จอร์จ แม่ของเรจิน่า
อนา เกสทีเยอร์ รับบทเป็น เบ็ตซี เฮรอน แม่ของคาดี้
นีล ฟลินน์ รับบทเป็น ชิป เฮรอน พ่อของคาดี้
ดาเนียล  เดซนโต รับบทเป็น เจสัน แฟนหนุ่มผู้มีนิสัยเจ้าชู้ของเกร็ตเชน
ดิเอโก คลาทเทนโฮฟ รับบทเป็น เชน โอมาน นักอเมริกันฟุตบอลและแฟนหนุ่มอีกคนของเรจิน่า
การผลิต > การพัฒนา

หลังจากที่ทีน่า เฟย์ ได้อ่านหนังสือเรื่อง Queen Bees and Wannabes ซึ่งเขียนโดย โรซาลินด์ ไวส์แมนจบเธอก็ได้ทำการติดต่อกับลอร์น ไมเคิลส์ โปรดิวเซอร์รายการ แซเทอร์เดย์ไนต์ไลฟ์ ให้นำเรื่องราวของหนังสือเล่มนี้มาทำเป็นภาพยนตร์ โดยลอร์น ไมเคิลส์ก็ได้ทำการติดต่อพาราเมาต์พิกเจอส์เพื่อทำการซื้อลิขสิทธิ์ของหนังสือเล่มนี้ หลังจากนั้นทีน่า เฟย์ได้เริ่มเขียนบทภาพยนตร์โดยเธอก็ได้นำประสบการณ์ของเธอสมัยเรียนในระดับมัธยมศึกษามาใส่ในบทด้วย และ เจนีส เลน ซึ่งเป็นตัวละครในภาพยนตร์เรื่องนี้ก็ได้รับแรงบันดาลใจมาจาก เจนีส เลน นักร้องชาวอเมริกันผู้เป็นแขกรับเชิญที่เป็นศิลปินคนแรกในรายการแซเทอร์เดย์ไนต์ไลฟ์ โดยเจนีส เลนในเรื่องนี้เป็นเด็กสาวที่รังแกจากการที่บุคลิกเหมือนเลสเบี้ยน ซึ่งเจนีส เลนผู้เป็นศิลปินชาวอเมริกันก็ได้ออกมายอมรับว่าเป็นเลสเบี้ยนในชีวิตจริง